《座中走笔送前萧使君》
唐代·薛逢

笙歌惨惨咽离筵，槐柳阴阴五月天。未学苏秦荣佩印，

却思平子赋归田。芙蓉欲绽溪边蕊，杨柳初迷渡口烟。

自笑无成今老大，送君垂泪郭门前。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。